Polos vun Egina
De Polos vun Egina (op Algriichesch: Πῶλος) war en algriichesche Schauspiller, dee meeschtendeels am zweeten Deel vum 4. Joerhonnert v. Chr. geschafft huet.

Hie war ee Schüler vum Archias vun Thurioi. De Polos war en Tragedieschauspiller, a gouf als ee vun de beschte Schauspiller vu senger Zäit consideréiert. Hie war bekannt ënner anerem duerch seng (weiblech) Roll als Elektra, an och duerch déi vum Kinnek Ödipus.

De Polos vun Egina war praktesch bis zu sengem Doud am Alter vu 70 Joer ganz aktiv op der Bün.

Algriichesch Schauspiller
Gebuer (4. Joerhonnert v. Chr.)
Gestuerwen (3. Joerhonnert v. Chr.)